Australijos nacionalinė biblioteka

Australijos nacionalinė biblioteka (), anksčiau – Sandraugos nacionalinė biblioteka () ir Sandraugos parlamentinė biblioteka () – valstybinė biblioteka Australijoje, Kanberoje, didžiausia šalyje. Įkurta 1960 m. Australijos Sandraugos parlamentinės bibliotekos pagrindu.Audronė Glosienė, Australijos nacionalinė biblioteka, Visuotinė lietuvių enciklopedija, 2020 m. vasario 27 d. Nuoroda tikrinta 2020-05-06.  Bibliotekos fonduose yra apie 7,7 mln. knygų, žurnalų, rankraščių, mikrofilmų, žemėlapių, vaizdo ir garso dokumentų (2019).

 Istorija 
1901 m. naujojo Australijos federacinio parlamento reikmėms įkurta Australijos Sandraugos parlamentinė biblioteka. 1927 m. kartu su parlamentu biblioteka perkelta iš Melburno į Kanberą. Biblioteka kaupė ne tik parlamentinę, bet ir nacionalinę medžiagą, todėl, siekiant atskirti abu rinkinius, nuo 1923 m. buvo vadinama dviem vardais: „Sandraugos parlamentine biblioteka“ ir „Sandraugos nacionaline biblioteka“. 1960 m. parlamento priimtu įstatymu abi dalys formaliai atskirtos: įkurta Australijos nacionalinė biblioteka. 1968 m. nacionaliniai rinkiniai perkelti į naują pastatą Berlio Grifino ežero pakrantėje.History of the Library, National Library of Australia. Archyvuota 2020-04-17. Nuoroda tikrinta 2020-05-14. Architektų bendrovės „Bunning and Madden“ projektuotas pastatas 2004 m. įtrauktas į Australijos kultūros paveldo sąrašą.National Library of Australia and Surrounds, Parkes Pl, Parkes, ACT, Australia, Australian Heritage Database. Australian Government, Department of Agriculture, Water and the Environment. Archyvuota 2020-05-14. Nuoroda tikrinta 2020-05-14.

 Fondai ir veikla 
Bibliotekoje sukaupta gausiausia pasaulyje medžiaga apie Australiją ir australus nuo ankstyviausių europiečių darbų apie Nežinomą Pietų Žemę iki naujausių šių laikų leidinių. Bibliotekos fonduose yra ir Azijos bei Okeanijos rinkiniai.Collections, National Library of Australia. Nuoroda tikrinta 2020-05-06. Bibliotekos fondus sudaro ne tik spausdinti, bet ir internetiniai leidiniai, rankraščiai, paveikslai, garsinė ir vaizdinė medžiaga. 94,1 % bibliotekos fondų – suskaitmeninti (2019 m. duomenys) ir pasiekiami per internetinį katalogą.Collection statistics, National Library of Australia. Archyvuota 2020-04-21. Nuoroda tikrinta 2020-05-14. Iki 2019 m. birželio bibliotekoje suskaitmeninta virš 5,5 mln. vienetų, beveik visi prieinami bibliotekos prižiūrimame „Trobe“ internetiniame archyve.Digitisation of Library collections, National Library of Australia. Archyvuota 2020-03-28. Nuoroda tikrinta 2020-05-14. Biblioteka prižiūri ir Australijos internetinių svetainių archyvavimo „PANDORA“ projektą. Pagal Australijos autorinių teisių įstatymą bibliotekai priklauso visų Australijoje išleistų leidinių privalomasis egzempliorius.

 Šaltiniai 

 Nuorodos 

 National Library of Australia
 National Library of Australia Catalogue
 Trove

Kategorija:Australijos bibliotekos